**«Мектеп жасына дейінгі балалардың тілін дамыту әдістемесі» пәні бойынша магистратураға түсуге арналған кешенді тестілеудің**

**ТЕСТ СПЕЦИФИКАЦИЯСЫ**

**( 2022 жылдан бастап күшіне енеді)**

**1. Құрастырылу мақсаты:** Қазақстан Республикасының жоғары оқу орнынан кейінгі білім беру бағдарламалары бойынша оқуды жалғастыру қабілетін айқындау.

**2. Міндеті: 7М012 – «Мектепке дейінгі оқыту және тәрбиелеу»** білім беру бағдарламасы бойынша түсушілердің білім деңгейін анықтау

**3.Тест мазмұны мен жоспары:** Тест қазақ тілінде типтік оқу бағдарламасының төмендегідей тақырыптарына сәйкес «Мектеп жасына дейінгі балалар тілін дамыту әдістемесі» бойынша оқыту материалы енгізіліп құрастырылған.

|  |  |  |  |
| --- | --- | --- | --- |
| **№** | **Тақырыптың мазмұны** | **Тапсыр****малар саны** | **Қиындық деңгейі** |
| 1 | **Тіл дамыту әдістемесі пәні**Тіл дамыту әдістемесі пәні және курстың міндеттері. Әдістеменің қолданбалы ғылым ретіндегі сипаттамасы. Тіл дамыту әдістемесі курсын оқытудың негізгі міндеттері. «Сөйлеуді қалыптастыру», «тіл дамыту», «коммуникативтік дағдылар» ұғымдарының мазмұны. Сөйлеудің функциялары. Тіл дамыту әдістемесінің ғылыми негіздері. Тіл дамыту әдістемесінің әдіснамалық негізі.Тіл – ойлау мен танымның құралы ретінде. Тіл мен сөйлеу – қоғамдық-тарихи дамудың өнімдері ретінде. Тіл – тұлғаны дамыту және адамзаттың қарым-қатынас құралы ретінде. Әдістеменің басқа ғылымдармен байланысы. Тіл дамытудың зерттеу әдістері  | 2 |  жеңіл (A) –1орташа(B) -1 |
| 2 | **Тіл дамыту әдістемесінің қалыптасуы**Қазақстанда әдістеменің дамуы. А.Байтұрсынов, Н.Құлжанова, Б.Б.Баймұратова, Қ.М.Меңдаяхова, К.М.Метербаевалардың еңбектеріндегі ана тілін оқыту және тіл дамыту әдістемесінің мәселелері. Мектепке дейінгі жастағы балалардың тілін дамыту әдістемесінде шетелдік тәжірибені қолдану. Әдістемені дамытудың заманауи мәселелері. Көптілділік жағдайында мектеп жасына дейінгі балалардың тілін дамытудың жұмыс ерекшеліктері. Ресейде әдістеменің дамуы. К.Д. Ушинский — балаларға ана тілін бастапқы оқыту әдістемесінің негізін қалаушы. 30-40-жылдары тіл дамыту әдістемесінің дамуы. Е.Н.Водовозова мен Е.А.Флеринаның тіл дамыту әдістемесіне қосқан үлестері. Е.И.Тихееваның балабақшада балалар тілін дамытудың әдістемелік теориясы мен тәжірибесін құрастырудағы рөлі. Тіл дамытудың теориялық зерттеулері мен әдістеменің қалыптасуындағы Ф.А.Сохин, О.С. Ушакова, М.М. Конина, В.И.Логинова, А.М. Бородичтердің рөлі. Шетелдік педагогикада балалардың тілін дамыту мәселелері. Я.А. Коменский мектепке дейінгі жастағы балалардың тілін дамыту принциптері туралы. И.Г.Песталоццийдің еңбектеріндегі ана тілін оқыту әдістемесі. Ф.Фребель мен М.Монтессоридің жүйелеріндегі тіл дамыту әдістері.  | 1 | Орташа(B) -1 1 |
| 3 | **Балабақшада тіл дамыту бойынша жұмыс жүйесі**Мектепке дейінгі тәрбие мен оқытудың мемлекеттік жалпыға міндетті стандарты, Мектепке дейінгі тəрбие мен оқытудың үлгілік оқу бағдарламасы. Тіл дамытудың мақсаттары мен міндеттері. Балаларды тәрбиелеудегі ана тілінің мәні. Балабақшада тіл дамытудың міндеттері, олардың психологиялық-педагогикалық және лингвистикалық негіздемесі: байланыстырып сөйлеуді және сөздікті дамыту, тілдің грамматикалық құрылысын қалыптастыру, тілдегі дыбыстық мәдениетті тәрбиелеу, көркем сөзге деген қызығушылықты және сүйіспеншілікті тәрбиелеу. Балабақшада балалардың тілін дамыту әдістері мен тәсілдері. Әдістердің жіктелуі. Көрнекілік әдістерінің сипаттамасы. Сөздік әдістер және олардың сипаттамасы. Балалардың тілін дамытудың, тілдік біліктері мен дағдыларын бекітетін практикалық әдістер. Ұйымдастырылған оқу қызметінің құрылымы. Ұйымдастырылған оқу қызметінің өтілуіне қойылатын талаптар.  | 1 | Жеңіл(A) –1 |
| 4 | **Байланыстырып сөйлеуді дамыту әдістемесі**Байланыстырып сөйлеу туралы түсінік. Байланыстырып сөйлеуге үйретудің формалары (диалогты және монологты). Мектеп жасына дейінгі балалық шақтағы байланстырып сөйлеу дамуының ерекшелігі. Байланыстырып сөйлеуге үйретудің әдістері. Әртүрлі жас ерекшелік топтарында байланыстырып сөйлеуді дамытудың жұмыс мазмұны. Диалогты сөйлеу. Әңгімелесу. Монологты сөйлеу. Әңгімелеуге үйретудің әдістемесі. Әңгімелеудің түрлері: есте сақтау, қиялдау, ойыншытар мен заттар, картина бойынша әңгімелеу. Балалардың сөздік шығармашылығын қалыптастыру ерекшеліктері. Әртүрлі топта игеретін дағдылар тізбесі. Балалардың шығармашылық сөйлеу әрекеті. Балаларды байланыстырып сөйлеуге оқытуда дидактикалық ойындарды пайдалану. Күтілетін нәтижелер. | 2 | Қиын(C) -1 Орташа(B) -1 |
| 5 | **Сөздік қорын дамыту әдістемесі**Сөздік жұмысының ұғымы және оның маңызы. Сөз - лексикалық жүйенің бірлігі ретінде. Сөздік қорын дамытудың бағыттары. Балабақшада сөздік жұмыстың міндеттері мен мазмұны. Балабақшаның әртүрлі жас топтарында сөздік жұмыстың мазмұны, принциптері, әдістері мен тәсілдері. Әртүрлі топтарда игеретін дағдылар тізбесі. Сөздік қорды дамыту бойынша ұйымдастырылған оқу әрекетін өткізудің әдістемесі. Іс-әрекеттің алуан түрлеріндегі сөздік жұмыс. Бақылаулар мен экскурсиялар, олардың балаларды ересектердің еңбегімен, қоршаған қоғамдық өмірмен және табиғатпен таныстырудағы және сөздік қорын дамытудағы рөлі. Бақылауларды және экскурсияны жүргізу әдістемесі. Дидактикалық ойындар, лексикалық және сөздік жаттығулар, оларды сөздік жұмыстың міндеттерін шешуде қолдану. Оларды әртүрлі жас топтарында өткізудің мазмұны мен әдістемесі. Сөздік жұмыстағы балалар әдебиетінің және халық ауыз әдебиетінің рөлі. Сөздік жұмыста жұмбақтарды, мақалдар мен мәтелдерді қолдану. Күтілетін нәтижелер. | 2 | Жеңіл(A) –1Орташа(B) -1 |
| 6 | **Тілдің грамматикалық құрылымын қалыптастыру әдістемесі** Ана тілінің грамматикалық құрылысы. Грамматикалық формалардың грамматикалық және лексикалық мәндері. Тілдің грамматикалық құрылымын қалыптастырудың шарттары. Балалардың ана тілінің грамматикалық құрылымын меңгеру ерекшеліктері. Мектепке дейінгі жастағы балалардың ана тілінің синтаксисі мен морфологиясын меңгерудің сатылары. Балалардың тілдің морфологиялық жүйесін меңгерудің негізгі заңдылықтары. Балалар тілінің грамматикалық құрылымын қалыптастыру бойынша жұмыстың міндеттері мен мазмұны. Әртүрлі топтарда игеретін дағдылар тізбесі. Грамматика нормаларын меңгеруде сөздік қор мен байланыстырып сөйлеуді дамытуда ұйымдастырылған оқу қызметінің орны. Грамматикалық дұрыс сөйлеуді қалыптастыру әдістері мен тәсілдері. Грамматикалық жаттығулар, дидактикалық ойындар, оларды өткізу әдістемесі. Күтілетін нәтижелер. | 2 | Орташа(B) -1 Қиын(C) -1 |
| 7 | **Сөйлеудің дыбыстық мәдениетіне тәрбиелеу әдістемесі** Сөйлеудің дыбыстық мәдениеті ұғымы. Сөйлеудің дыбыстық мәдениетін тәрбиелеудің міндеттері мен әдістері. Мектепке дейінгі жастағы балалардың тілдің дыбыстық жағын меңгеру ерекшеліктері. Мектепке дейінгі жаста дұрыс дыбыстауды меңгерудің алғышарттары. Балалар сөйлеуінің дыбыстық бұзылыстары, олардың себептері. Дыбыстардың дұрыс айтылуын үйретудің мазмұны. Әртүрлі жас ерекшелік топтарындағы сөйлеудің дыбыстық мәдениетін қалыптастыру бойынша жұмыс формалары. Дыбыстауды дұрыс айтуға үйретудің кезеңдері. Балалардың тілдік естуін және тілдік-қимыл аппаратының қозғалмалығын дамыту. Сөйлеу техникасы: тыныс алу, оның жылдамдығы, ырғағы, дауыс күші бойынша жұмыс. Жаттығулардың мазмұны мен әдістемесі. Дыбыстардың қалыптасуы және бекуі. Дыбыстарды бекіту бойынша жаттығуларды іріктеу және әдістемесі. Жас ерекшелік топтарындағы ұйымдастырылған оқу әрекетінде балаларды дыбыстауға үйретудің мазмұны, құрылымы, әдістемесі. Балалар сөйлеуінің дыбыстық мәнерлілігін қалыптастыру. «Мәнерлілік» ұғымы (интонациялық және мағыналық). Әртүрлі жас ерекшелік топтарында сөйлеудің мәнерлілігі бойынша жұмыстың міндеттері мен мазмұны. Сөйлеу тілінің дыбыстық мәдениетін тәрбиелеуде балалар әдебиеті туындылары мен фольклорын пайдалану. Әртүрлі топтағы балаларда сөйлеудің дыбыстық мәдениеті дағдылар тізбесі. Күтілетін нәтижелер. | 2 | Орташа(В)-1Қиын(C) -1 |
| 8 | **Көркем әдебиетпен жұмыс әдістемесі** Балалардың тілдік және тұлғалық дамуы үшін балалар көркем әдебиетінің мәні. Шығармашылық тілдік және театр іс-әрекетіне ықпал ететін, бейнелі мәнерлілік құралдарын меңгеруде, балалардың тілін эмоционалды және поэтикалық лексикамен байытуда кітаптың рөлі. Әдебиеттің тәрбиелік қызметі. Балаларды көркем әдебиетпен таныстырудың міндеттері, әдістері мен мазмұны. Әртүрлі жас ерекшелік топтарында оқу, әңгімелеу және орындаушылық іс-әрекетке арналған әдеби шығармаларды іріктеу. Балалардың әдеби шығармаларды қабылдау ерекшеліктері.  Балабақшадағы драма. Драманың түрлері және жанрлары. Театрланған іс-әрекетте балалардың коммуникативтік-сөйлеу, ойын және артикуляциялық дағдыларын қалыптастыру. Балалардың театрлық-ойын тәжірибесін байыту. Театрланған ойын, оның ерекшеліктері.  Ұйымдастырылған оқу қызметі барысында кітаппен жұмыс. Балаларды кітап иллюстрациясымен таныстыру. Балалардың әдеби шығармаларды түсінудегі иллюстрацияның рөлі, оның мектепке дейінгілердің әдеби кейіпкерлерге қатынасына әсері. Әртүрлі жас ерекшелік топтарында балаларды кітап иллюстрациясымен таныстыру әдістемесі. Өлеңдерді жаттау әдістемесі. Балалардың поэтикалық шығармаларды қабылдауы және түсіну ерекшеліктері. Мектеп жасына дейінгі балаларға арналған поэтикалық шығармаларды таңдау. Балаларды поэзиямен таныстыру әдістемесі. Кітап бұрышындағы жұмыс. Мектеп жасына дейінгі балалардың көркем әдебиетке деген қызығушылығын қалыптастыруда кітап бұрышының мәні. Кітап бұрышындағы жұмыстың міндеттері мен мазмұны. Кітап бұрышын безендіруге және жабдықтауға қойылатын талаптар. Күтілетін нәтижелер. | 1 | Жеңіл(A) –1 |
| 9 | **Балаларды сауат ашуға даярлау** Оқу мен жазу – тілдік іс-әрекеттің түрлері ретінде. Оқу мен жазу үдерістерінің психологиялық сипаттамасы. Сауат ашуға оқытудың қазіргі дыбыстық аналитикалық-синтетикалық әдісінің сипаттамасы. Тілді фонематикалық қабылдауды қалыптастыру – оқу мен жазу үдерістерін табысты меңгеруге даярлаудың маңызды міндеті. Сауат ашуға даярлаудың міндеттері мен мазмұны. Балабақшаның ересек және мектепалды даярлық топтарында сауат ашуға даярлаудың мазмұны. Сөйлеммен, сөзбен таныстыру. Сөздің буындық құрылымымен таныстыру. Сөздің дыбыстық құрылымымен таныстыру. Дыбыстық талдау жасау әдістемесі. Жазуға оқытуға даярлау. Жазу дағдысын меңгеру үдерісінің сипаттамасы. Қолды жазуға даярлаудың міндеттері. Саусақтардың ептілігін дамытуға арналған дидактикалық жаттығуларды қолдану. Графикалық дағдыларды дамытуға арналған арнайы жаттығулар. Күтілетін нәтижелер. | 2 | Орташа(В)-1Қиын(C) -1 |
| 10 | **Мектеп жасына дейінгі балалардың сөйлеу дамуының диагностикасы** Мектепке дейінгі ұйымда балалардың тілдік дамуын диагностикалау функциялары. Интеллектуалды іс-әрекеттерін зерттеудегі балалардың сөйлеу дамуының диагностикасының ерекшелігі. Балалардың тілдік дағдыларын зерттеу. Байланыстырып сөйлеуді дамыту деңгейін зерттеу әдістемесі. Балалардың сөздік қорын зерттеу ерекшеліктері. Коммуникативтік-тілдік дағдыларды диагностикалау. Күтілетін нәтижеге сәйкес балалардың сөйлеу тілінің даму деңгейінің индикаторлары. Баланың тілдік дамуын мониторингілеу. Балаларды мектепке өту сәтінде тілдік дағдыларының қалыптасуының негізгі көрсеткіштері.  | 2 | Орташа(B) -1қиын (С)-1 |
| 11 | 1. **Тіл дамыту бойынша жұмысты жоспарлау және есепке алу**

Балабақшада балалардың тілін дамыту бойынша жұмысты жоспарлаудың мәні. Тіл дамыту бойынша жұмысты жоспарлау принциптері. Жоспарлау түрлері. Циклограмма. Күнтізбелік жоспарларды құрастыру. Әртүрлі режимдік кезеңдерде тіл дамыту бойынша жұмысты жоспарлау. Ұзақ және қысқа мерзімді жоспарлау. Перспективті жоспарлау. Тіл дамыту бойынша жұмысты жоспарлаудағы кешенді тұғыр. Тіл дамыту бойынша жұмысты есепке алу, оның мәні. Іс-қағаздарын жүргізу және есепке алудың мазмұны. Балалардың тіл білімі мен дағдылары деңгейлерін фронтальды бақылау және есепке алу.  | 1 | Жеңіл(A) -1 |
| 12 | **Мектепке дейінгі ұйымда балалардың тілін дамыту жұмыстарына әдістемелік басшылық жасау** Меңгеруші, аға тәрбиеші – балабақшадағы балалардың тілін дамыту бойынша әдістемелік жұмыстың ұйымдастырушылары мен басшылары. Балабақшада балалардың сөйлеуін қалыптастыруға және дамытуға қажетті жағдайлар. Тәрбиешінің сөйлеуіне қойылатын талаптар. Балалардың тілін дамытуды педагогикалық басқару бойынша аға тәрбиешінің жұмысының мазмұны мен формалары. Тәрбиешілерге педагогикалық шеберлігін арттыруда әдістемелік көмек көрсетудің формалары. Балалардың тілін дамыту бойынша балабақшаның ата-аналармен жұмысының мазмұны мен формалары.  | 2 | қиын (С)-1Жеңіл(A) -1 |
| **Тестінің бір нұсқасындағы тапсырмалар саны** | 20 |

**4. Тапсырма мазмұнының сипаттамасы:**

Тест тапсырмалары «Мектеп жасына дейінгі балалар тілін дамыту әдістемесі» пәні бойынша Мемлекеттік жалпыға міндетті білім беру стандартына және типтік оқу бағдарламасына сәйкес оқу материалын қамтиды. Бітірушілердің білімін анықтауда мектеп жасына дейінгі балалар тілін дамыту бөлімдерінің төмендегідей тақырыптары қарастырылады: Тіл дамыту әдістемесі пәні, Тіл дамыту әдістемесінің қалыптасуы, Балабақшада тіл дамыту бойынша жұмыс жүйесі, Байланыстырып сөйлеуді дамыту әдістемесі, Сөздік қорын дамыту әдістемесі, Тілдің грамматикалық құрылымын қалыптастыру әдістемесі, Сөйлеудің дыбыстық мәдениетіне тәрбиелеу әдістемесі, Көркем әдебиетпен жұмыс әдістемесі, Балаларды сауат ашуға даярлау, Мектеп жасына дейінгі балалардың сөйлеу дамуының диагностикасы, Тіл дамыту бойынша жұмысты жоспарлау және есепке алу, Мектепке дейінгі ұйымда балалардың тілін дамыту жұмыстарына әдістемелік басшылық жасау.

**5. Тапсырмалар орындалуының орташа уақыты:**

Бір тапсырманы орындау уақыты – 2,5 минут
 Тест орындалуының жалпы уақыты – 50 минут

**6. Тестiнiң бiр нұсқасындағы тапсырмалар саны:**

Тестінің бір нұсқасында – 20 тапсырма.

Қиындық деңгейі бойынша тест тапсырмаларының бөлінуі:

* жеңіл (A) – 6 тапсырма (30%);
* орташа (B) – 8 тапсырма (40%);
* қиын (C) – 6 тапсырма (30%).

**7. Тапсырма формасы:**

Тест тапсырмалары берілген жауаптар нұсқасының ішінен бір немесе бірнеше дұрыс жауапты таңдауды қажет ететін жабық формада ұсынылған.

**8. Тапсырманың орындалуын бағалау:**

Бағалау кезінде тестілеудің жиынтық балы есептелінеді. Барлық дұрыс жауаптар үшін - 2 балл, жіберілген бір қате үшін - 1 балл, екі және одан көп қате жауап үшін - 0 балл беріледі.

**9. Ұсынылатын әдебиеттер тізімі:**

1. Метербаева К.М., Искакова А.Т. Мектеп жасына дейінгі балалардың тілін дамыту әдістемесі. Оқу құралы. – Астана, Фолиант, 2017.- 184 б
2. Баймұратова Б.Б. Тіл дамыту. – А., 2012
3. Бақреденова А.Б. Мектеп жасына дейінгі балалар тілін дамыту теориясы мен әдістемесі. Оқу құралы. – ПМПИ ғылыми баспа орталығы, 2016
4. Бакраденова А.Б. Мектеп жасына дейінгі балалар тілін дамыту әдістемесі. Оқу құралы. - Алматы: «Эверо» баспасы, 2020. – 352 б. <https://elib.kz/ru/search/read_book/2269/> http://www.lib.ukgu.kz/cgi-bin/irbis64r\_01/cgiirbis\_64.exe
5. Теория и методика развития речи детей дошкольного возраста [Электронный ресурс]: учебное пособие / авт.-сост. М. И. Дедюкина, А. В. Платонова. –Электрон. текст. дан. (1,7 Мб). – Киров: Изд-во МЦИТО, 2019.
6. Бизикова О.А. Теории и технологии развития речи детей дошкольного

возраста в определениях, таблицах и схемах: Учебное пособие. — 3-е изд., перераб. и доп. — Нижневартовск: Изд-во Нижневарт. гос. ун-та, 2014. - 93 с.

7. [Бизикова О.А. Развитие монологической речи у дошкольников: Учебное пособие для студентов. - Нижневартовск, 2014.](https://nsportal.ru/download/#https://nsportal.ru/sites/default/files/2018/09/16/bizikova_o.a._-razvitie_monologicheskoy_rechi_u_doshkolnikov.pdf)

8. Теория и методика развития речи детей: учебник для студ. учреждений высш. проф. образования / В. И. Яшина, М. М. Алексеева; под общ. ред. В. И. Яшиной. — 8-е изд., перераб. и доп. — М.: «Академия», 2018. - 445 с.

**Құқықтық-нормативтік құжаттар**

1. Білім туралы Заңы. Қазақстан Республикасының 2007 жылғы 27 шілдедегі №319 Заңы/ http://irrd.kz/page/read/Zakony.html

2. "Білімді ұлт" сапалы білім беру" ұлттық жобасын бекіту туралы/ Қазақстан Республикасы Үкіметінің 2021 жылғы 12 қазандағы № 726 қаулысы (DOCX 81 Kb) <http://irrd.kz/page/read/Zakony.html>

3. Мектепке дейінгі тәрбиелеу мен оқытуды дамыту моделін бекіту туралы Қазақстан Республикасы Үкіметінің 2021 жылғы 15 наурыздағы № 137 қаулысы (DOCX 45 Kb)/ <http://irrd.kz/page/read/Zakony.html>

4. Педагог мәртебесі туралы/ Қазақстан Республикасының Заңы 2019 жылғы 27 желтоқсандағы № 293-VІ ҚРЗ/ <http://irrd.kz/page/read/Zakony.html>

5. «Білім берудің барлық деңгейінің мемлекеттік жалпыға міндетті білім беру стандарттары <https://adilet.zan.kz/kaz/docs/V1800017669>

6. Қазақстан Республикасында мектепке дейінгі тәрбие мен оқытудың үлгілік оқу жоспарлары <https://adilet.zan.kz/kaz/docs/V1200008275>

7. Мектепке дейінгі тәрбие мен оқытудың үлгілік оқу бағдарламалары// <https://adilet.zan.kz/kaz/docs/V1600014235>